Filem Pendek Malaysia Ungguli Pertandingan Filem Pendek Tamil Antarabangsa Zee REEL
Filem pendek Tamil dari Malaysia, Kaki Bangku mengungguli Pertandingan Filem Pendek Antarabangsa, Zee REEL apabila terpilih untuk menduduki tempat pertama.  Pertandingan itu dianjurkan stesen penyiaran global, Zee Tamil Asia Pasifik dengan sokongan Perbadanan Kemajuan Filem Nasional Malaysia FINAS. Pertandingan itu juga turut menyaksikan empat lagi filem pendek tempatan berjaya menduduki lapam tempat teratas. Filem tersebut adalah Paasam (arahan Vengatesh Ramachandran), Trending Pistha (Lavinia Ann), Cubic Room (Kumaaran Vijayan Wizzy) dan Deepawali Aaron (Nagaiah dan Dinakaran Chandrasegaran). Dengan kemenangan tiga tempat teratas, Nanthakumaran bakal menjalani latihan amali dengan pengarah-pengarah terkenal. Kesemua lima filem pendek Tamil dari Malaysia itu akan disiarkan di semua saluran ZEE Tamil APAC bermula Februari ini. Dianjurkan buat kali pertama pada tahun 2020, Pertandingan Filem Pendek Tamil Antarabangsa Zee REEL membariskan juri yang terdiri daripada pembikin filem Kollywood, AL Vijay, Dr. Vimala Perumal (Malaysia), Tamil Nasan, Ketua Program Zee Tamil & Zee Thirai serta pembikin filem Singapura, Rajagopal K dan Yahssir M. Pertandingan tersebut telah berlangsung dari 28 Oktober hingga 20 Disember tahun lalu.